Հայաստանի Հանրապետություն

Հայտերի ներկայացման հրավեր

Միջազգային մրցակցային սակարկություն

Երկրաջերմային հետախուզական հորատման ծրագիր

Դրամաշնորհ No. P152039

**Պայմանագրի անվանումը` Երկու նեղ հորատանցքերի հորատում**

**Համարը՝** **GEDP-CW-3/2015**

1. Հայաստանի Հանրապետությունը ֆինանսավորում է ստացել Համաշխարհային բանկից **Երկրաջերմային հետախուզական հորատման ծրագրի** ծախսերը հոգալու համար և մտադիր է միջոցների մի մասն օգտագործել **Երկու նեղ հորատանցքերի հորատում** պայմանագրի շրջանակներում վճարումներ իրականացնելու համար:

2. **Հայաստանի Վերականգնվող Էներգետիկայի և Էներգախնայողության Հիմնադրամը** /ՀՎԷԷՀ/ հրավիրում է ներկայացնել կնքված առաջարկներ իրավասու հայտատուներին հետևյալ աշխատանքների իրականացման համար. Երկու նեղ հորատանցքների հորատում (3.5'' տրամագծով) Քարքար տեղանքում առավելագույնը 1500մ խորությամբ՝ 500-1000մ խորության վրա գտնվող ցածր տեսակարար դիմադրությամբ շերտի բնույթը ստուգելու և այդ շերտի ջերմաստիճանը ստուգելու համար: Նշված աշխատանքների ժամկետը չորս ամիս է աշխատանքները սկսելուց հետո: Պայմանագրի համար որակավորված լինելու նպատակով Հայտատուները պետք է ունենան համանման հորատման աշխատանքների իրականացման փորձ և համապատասխան ռեսուրսներ, որոնք նշված են մրցույթային փաստաթղթերում:

**3.** Մրցույթն իրականացվելու է Միջազգային մրցակցային սակարկության մեթոդով, համաձայն Համաշխարհային բանկի ուղեցույցների` **«*Ապրանքների, աշխատանքների և ոչ-խորհրդատվական ծառայությունների գնում ՎԶՄԲ փոխառությունների և Համաշխարհային բանկի վարկերի ու դրամաշնորհների փոխառուների կողմից*» *Հունվար 2011թ., վերանայված 2014թ.******հուլիսին*** («Գնումների ուղեցույցներ»), որոնք հասանելի են բոլոր հայտատուներին: Բացի այդ, խնդրում ենք ծանոթանալ նաև 1.6 և 1.7 ենթակետերի հետ, որոնք սահմանում են Համաշխարհային բանկի քաղաքականությունը շահերի բախման մասով:

4. Հետաքրքրված իրավասու հայտատուները կարող են լրացուցիչ տեղեկություններ ստանալ հետևյալ հասցեով. **Հայաստանի Վերականգնվող Էներգետիկայի և Էներգախնայողության Հիմնադրամ, ՀՀ ք. Երևան, Պռոշյան փող. 1-ին նրբանցք, 32 տուն; ում՝ տկն. Թամարա Բաբայան; հեռախոս՝ +37410588011, ֆաքս՝ +37410541732, էլ. փոստ՝ info@r2e2.am:** Մրցույթային փաստաթղթերի մասին հարցերը կարող են պարզաբանվել ստորև նշված հասցեով, աշխատանքային ժամերի ընթացքում՝ 09.00-ից մինչև 17.00:

**5. Որակավորման պահանջները ներառում են.**

ա) **Միջին տարեկան շրջանառությունը**՝ Նվազագույն միջին տարեկան շրջանառությունը շինարարության գծով պետք է կազմի **8 մլն ԱՄՆ դոլար,** հաշվարկած որպես վերջին 3 տարիների ժամանակահատվածում շարունակվող և/կամ ավարտված պայմանագրերով ստացված վճարումների վկայագրերի ընդհանուր գումար՝ բաժանած 3 տարիների վրա:

բ) **Ընդհանուր փորձը՝** Հորատման պայմանագրերի կատարման փորձ որպես գլխավոր կապալառու, ՀՁԳ անդամ, ենթակապալառու կամ կառավարման կապալառու, առնվազն վերջին հինգ տարիների համար, սկսած 2010թ. հունվարի 1-ից:

գ) **Հատուկ փորձը՝**

(i) Նվազագույն թվով ստորև սահմանված նմանատիպ պայմանագրեր, որոնք Հայտատուն մեծամասամբ ավարտել է պատշաճ որակով որպես գլխավոր կապալառու, ՀՁԳ անդամ, կառավարման կապալառու կամ ենթակապալառու՝ **2010թ. հունվարի 1-ից** մինչև հայտերի ներկայացման վերջնաժամկետն ընկած ժամանակաշրջանում. 2 պայմանագիր, յուրաքանչյուրը՝ նվազագույնը **2.5 մլն ԱՄՆ դոլար** արժեքով:

(ii) 1200-1500մ խորությամբ կամ ավելի խոր նեղ հորատանցքերի հորատման հաջող փորձ: Վերջին երեք տարիների ընթացքում հաջողությամբ իրականացված առնվազն մեկ պայմանագիր:

դ) **Ֆինանսական հնարավորությունները՝** Հայտատուն պետք է ցույց տա, որ նրա համար մատչելի են իրացվելի ակտիվներ, չգրավադրված անշարժ գույք, վարկային գծեր և այլ ֆինանսական միջոցներ (որևէ պայմանագրային կանխավճարից անկախ), որոնք բավարար են շինարարության ժամանակ դրամական միջոցների հոսքի կարիքները բավարարելու համար, որոնք տվյալ պայմանագրի համար կազմում են **3 մլն ԱՄՆ դոլար,** հանած Հայտատուի այլ պարտավորությունները:

5. Հետաքրքրված իրավասու հայտատուները մրցույթային փաստաթղթերը ամբողջությամբ անգլերեն լեզվով կարող են ձեռք բերել՝ գրավոր հայտ ներկայացնելով ստորև նշված հասցեով և վճարելով 100 ԱՄՆ դոլար չվերադարձվող գումար: Վճարումն իրականացվում է տրամադրված բանկային հաշվին ուղիղ փոխանցման միջոցով՝ Էյչ-Էս-Բի-Սի Բանկ Հայաստան, հաշվեհամարը՝ 001-007855-004: Փաստաթղթերը կառաքվեն սուրհանդակի միջոցով: Մրցութային փաստաթղթերը և համապատասխան փոփոխություններն ու պարզաբանումները /եթե այդպիսիք կլինեն/ կտեղադրվեն անվճար կայքերում ([www.gnumner.am](http://www.gnumner.am) and [www.r2e2.am](http://www.r2e2.am)) և Հիմնադրամը պատասխանատվություն չի կրում ապագա Հայտատուների կողմից նշված փաստաթղթերի բացակայող, կամ սխալ և/կամ ոչ լրիվ բեռնման համար:

6. Հայտերը պետք է ներկայացվեն ստորև նշված հասցեով ամենաուշը մինչև փետրվարի 1-ը, 2016թ., ժամը 15.00: Հայտերը չեն կարող ներկայացվել էլեկտրոնային եղանակով: Ուշացված Հայտերը կմերժվեն: Հայտերը հրապարակայնորեն կբացվեն հայտատուների ներկայացուցիչների, ինչպես նաև բացմանը ներկա գտնվել ցանկացողների ներկայությամբ ներքոնշյալ հասցեով **2016թ. փետրվարի 1-ին, ժամը 15.05-ին:**

7. Բոլոր Հայտերը պետք է ուղեկցվեն **75.000 ԱՄՆ դոլար** գումարի չափովՀայտի երաշխիքով:

8. Վերոնշյալ հասցեն է՝

**Հայաստանի Վերականգնվող Էներգետիկայի և Էներգախնայողության Հիմնադրամ (ՀՎԷԷՀ)**

**Տկն. Թամարա Բաբայանին**

Հասցե՝ **ՀՀ, ք. Երևան, Պռոշյան փողոց 1-ին նրբ. 32 տուն**

Հեռախոս՝ **+37410-588011**

Ֆաքս՝ **+37410-588011**

Էլ. փոստ՝ [artgrigoryan@yahoo.com](mailto:artgrigoryan@yahoo.com); [gzara@r2e2.am](mailto:gzara@r2e2.am); [info@r2e2.am](mailto:info@r2e2.am)